text: Sophia Palaiologina
  
  publiceret: 2009-12-27 20:35:41+01:00
  Sophia Palaiologina, russ. Sofja Paleolog, død 1503, russisk storfyrstinde, i 1472 g.m. Ivan 3., mor til Vasilij 3. Hun var niece til den sidste byzantinske kejser, Konstantin 11., men var vokset op i Italien under pavens beskyttelse, og det var ham, der arrangerede ægteskabet i håb om at inddrage Rusland i en kirkeunion og en antiosmannisk alliance.